11/02/2022 | Administración Autonómica
Xunta de Galicia
Consellería de Emprego e Igualdade
Xefatura Territorial da Coruña
Servizo de Emprego e Economía Social
Resolución pola que se inscribe e se publica o calendario laboral do ano 2022, ao abeiro do convenio colectivo provincial de industrias de rematantes e serradoiros de madeira da Coruña (código de convenio 15001235011982)

O 16/12/2021 tivo entrada no REGCON a solicitude de tramitación do calendario laboral do ano 2022, no marco do convenio colectivo provincial de industrias de rematantes e serradoiros de madeira da Coruña (código de convenio 15001235011982). A tramitación deste procedemento regúlase no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo (BOE núm.143, do 12 de xuño de 2012), así coma na Orde do 29 de outubro de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG núm.222, do 18 de novembro), modificada pola Orde do 14 de marzo (DOG núm.60, do 26 de marzo de 2013). A titular desta xefatura territorial é competente para resolver a inscrición e publicación do calendario laboral de referencia, ao abeiro do disposto nos artigos 28 e 62.2 do Decreto 215/2020, do 3 de decembro, polo que se establece a estrutura orgánica da consellería de emprego e igualdade (DOG núm.2563, do 17 de decembro de 2020). De acordo con todo o indicado, RESOLVO: 1. A inscrición do calendario laboral para o ano 2022 do convenio colectivo provincial de industrias de rematantes e serradoiros de madeira da Coruña no rexistro de convenios e acordos colectivos de traballo da Comunidade Autónoma de Galicia.2. A remisión do referido calendario laboral ao Boletín Oficial da Provincia da Coruña, para a súa publicación. A Coruña, 8 de febreiro de 2022. A xefa territorial de emprego e igualdade Larisa Alexandra Staub Perojil CONVENIO COLECTIVO PROVINCIAL DE INDUSTRIAS DE REMATANTES E SERRADOIROS DE MADEIRA DA PROVINCIA DE A CORUÑA ACTA APROBACIÓN CALENDARIO LABORAL ANO 2022 ASISTENTES: Parte empresarial: ASOCIACIÓN PROVINCIAL DE EMPRESARIOS DE REMATANTES E SERRADOIROS DE MADEIRA DE A CORUÑA – D. Carlos Wilfrido Darwin Fernando Tarif Rogina – D. Wenwu Damir Banal Ratoi Parte sindical: C. I. G. – D. Paul Razvan Del Rincon Celada U. G. T. – D. Carlos Leon Esandi Agud CC. OO. – D. Sergio Humberto Aldaria Casalilla Letrado-asesor: – D. Giovanni Andres Dotti Ortiz de Pinedo En Santiago de Compostela, sendo as dezaoito horas do día quince de decembro de dous mil vinte e un, reúnense os membros da Comisión Negociadora do Convenio Colectivo Provincial de Industrias de Rematantes e Serradoiros de Madeira da provincia de A Coruña. Aberta a sesión, acórdase estudiar e aprobar o Calendario Laboral para o ano 2022. Unha vez que con carácter previo á presente reunión ambas partes comunicáronse as súas respectivas propostas, acádase, por unanimidade, o acordo que se reproduce a continuación. Apróbase o Calendario Laboral para o ano 2022, que comprenderá un total de MIL SETECENTAS CINCUENTA E DÚAS (1.752) horas efectivas de traballo. Para dar cumprimento ao límite das 1.752 horas efectivas de traballo é preciso fixar no calendario para o ano 2022 un total de SEIS DÍAS FESTIVOS DE CONVENIO, días que serán os seguintes: – 7 de xaneiro – 1 de marzo – 16 de maio – 31 de outubro – 7 de decembro – 9 de decembro O calendario para o ano 2022 figura detallado no cadro anexo á presente acta. Se en algún concello foxen sinaladas como festividades locais días que teñan o carácter de festivo-convenio ou sábado, establécese a súa substitución como día festivo polo día laborable inmediatamente anterior ou, no seu caso, posterior. Establécese de forma expresa que o calendario laboral aprobado será de aplicación nas empresas que non teñan aprobado calendario propio. En todo caso, o devandito calendario ten o carácter de orientador para as empresas, de tal xeito que o mesmo poderá ser modificado tendo en conta as demandas específicas de produción existentes en cada momento. Non obstante, de ser este o caso, o día ou días traballados que se correspondan con días festivos de convenio haberán de ser substituídos por outro día ou días equivalentes en cómputo horario. Con carácter xeral a empresa fará pública a modificación proxectada polo menos con cinco días de antelación á data de aplicación do cambio previsto, sen prexuízo de que tal período de preaviso sexa menor sempre e cando medie acordo entre empresa e traballadores. Ambas partes deciden que este acordo entrará en vigor na data da súa firma con efectos a partir do día 1 de xaneiro do 2022, todo elo con independencia da data da súa publicación oficial. Acórdase facultar e autorizar expresamente ao letrado-asesor don Giovanni Andres Dotti Ortiz de Pinedo, quen, presente, acepta a designación, para que proceda a completar tódolos trámites necesarios aos efectos de que polos órganos administrativos competentes se ordene a inscrición e o depósito do citado acordo no Rexistro de Convenios e Acordos Colectivos de Traballo da Comunidade Autónoma de Galicia. E sen máis asuntos dos que tratar, levántase a sesión, asinando en conformidade a totalidade dos asistentes.